Gasastrook - Wikipedia
(Aangestuur vanaf Gazastrook)
Kaart van die Gasastrook
Die Gasastrook is 'n dun kusstrook lang die Middellandse See in die Midde-Ooste. In Arabies is dit bekend as قطاع غزة, Qitˁɑ' Ġazzah/Qita' Ghazzah en in Hebreeus as רצועת עזה, Retzu'at 'Azza) Die strook is vernoem na die hoofstad, Gasa, en het ongeveer 1,4 miljoen inwoners, waarvan die meeste Palestyne is. Die oppervlakte van die Gasastrook is 360 km². Die Gasastrook word tans nie as 'n wetlike onderdeel van enige heersende land gesien nie, maar word wel deur die Palestynse Outoriteite regeer. Die Gasastrook vorm saam met die Wesoewer die Staat van Palestina.
Israel is in beheer van die Gasastrook se lugweë en seeroetes. Die strook self en sy bevolking val onder die gesag van die Palestynse Nasionale Outoriteite wat ook die Gasastrook se Rafah-grenspos na Egipte onder toesig van die Europese Unie beheer.
Israel hou vol dat hul besetting van Gasa geëindig het met die eensydige onttrekking. Die Palestynse Outoriteite en sommige regsgeleerdes en menseregtedeskundiges hou vol dat die besetting steeds voortgaan as gevolg van Israel se volgehoue en volledige beheer van die strook.
Ontsluit van "http://af.wikipedia.org/w/index.php?title=Gasastrook&oldid=1117689"	Kategorie: Gasastrook	Navigasie-keuseskerm
Die bladsy is laas op 8 Maart 2013 om 20:25 bygewerk.